Investigazzjonijiet mill-Pulizija tad-Distrett tal-Ħamrun b'rabta ma' serqa minn ħanut tal-annimali fil-Marsa, wasslu biex tiġi arrestata mara ta' 44 sena residenti San Pawl il-Baħar. Nhar il-25 ta' Jannar, 2021, daħal raġel l-Għassa tal-Pulizija tal-Ħamrun jirraporta li xi ħadd seraqlu ammont ta' flus mill-cash register. Minn stħarriġ li sar, anke permezz ta' filmati tas- sigurtà, il-Pulizija identifikat lill-persuna li allegatament wettqet is-serqa u l-mara ġiet arrestata. Hi mistennija titressaq il-Qorti llum, għall-ħabta tas-1:00 p.m quddiem il-Maġistrat tal-Għassa Dr Josette Demicoli.